
Szelektív iontranszport számítása póruson keresztül a Nernst-Planck egyenlethez csatolt Lokális Egyensúlyi Monte Carlo szimulációval

A különféle membránokon keresztül történő részecsketranszport mind biológiai (pl. sejtmembrán), mind technológiai (pl. ionszelektív membránok) szempontjából a kísérlet és elméleti vizsgálatok középpontjában áll. A kutatócsoport ezeken belül az ionok transzportjára koncentrál olyan membránokon keresztül, ahol az ionok transzportját különböző mérettartományba tartozó ionok biztosítják. A gyakran erősen szelektív biológiai ioncsatornákon keresztül folyó iontranszport különböző élettan folyamatok szempontjából (idegimpulzus, izomműködés stb.) felbecsülhetetlen jelentőségű. A technológiailag könnyen manipulálható szintetikus nanopórusok vezetési tulajdonságai különböző nanoeszközök (egyenirányítók, ionpumpák, logikai kapuk stb.) kifejlesztésében játszhatnak szerepet.

A póruson keresztül való transzportot (a fluxust) vagy egy fenomenológiai transzportegyenlettel (Nerst-Plack egyenlet), vagy egy dinamikus szimulációs módszerrel (Langevin dinamika, Dinamikus Monte Carlo) számoljuk. Ahhoz, hogy ezekhez a módszerekhez a hajtóerőt (az elektrokémiai potenciál gradiensét) biztosítsuk, a témavezető és munkatársai által újonnan bevezetett Lokális Egyensúlyi Monte Carlo (LEMC) módszert alkalmazzuk, ahol a pórus, az elektrolit és a membrán egy molekuláris modelljét szimuláljuk oly módon, hogy a rendszert kis térfogatelemekre osztjuk, majd ezekre a térfogatelemekre nagykanonikus MC szimulációkat végzünk különböző elektrokémiai potenciálokat használva a térfogatelemekben. Számításainkból feszültség-áram karakterisztikákat határozunk meg az elektrolitnak a membrán két oldalán lévő különböző összetételei mellett. Eredményeink az ioncsatornák és a nanopórusok vezetési és szelektivitási tulajdonságainak jobb megértéséhez vezetnek.

